Kedves diákok, kedves irodalom kedvelők, sziasztok!

Elmesélünk nektek egy történetet. Ez a történet egy felvidéki kisfiúról szól, aki a magyar irodalom egyik legnagyobb alakjává nőtte ki magát. A neve Madách Imre.

Sokan most hagyják majd abba az olvasást és fordulnak el a papírra vetett szavaktól. Ugyan kit érdekel egy rég holt író, nemsokára úgyis tananyag lesz, és kötelező lesz megtanulni. Minek olvasnál el egy esszét róla?

A drámaírók, költők mesélnek, és ki nem szerette a meséket lurkó korában? Ők azok akiknek műveit a színészek és rendezők életre keltik, s akiknek színeit te is olvashatod, kedves olvasó. Madách drámaíró, és költő volt.  Ez már egy ok, hogy lehetőséget adj neki, és műveinek.

Eleinte nem volt ő sem több mint egy egyszerű diák. Ő is feltette ugyanazokat a kérdéseket, mint mi. A különbség az, hogy ő papírra vetette, és megpróbálta megválaszolni őket. Így született a magyar irodalom egyik legkiemelkedőbb drámája, az Ember Tragédiája.

Elgondolkoztál már valaha az emberi lét főbb kérdésein?

Habár nehezen emészthető olvasmány, a Tragédia jelenetről jelenetre boncolgatja az olyan kérdéseket, hogy hogyan fejlődik e a világ, és az emberiség, egyenes vonalú e ez a fejlődés, mi az emberi küzdés célja, mi az eszmék sorsa a történelemben?

A válasz a kérdésekre ott rejtőzik a dráma sorai között. Megfelelő idő ráfordításával meg is találhatók, ahogy Vidnyánszky Attila is írta az Nemzeti Szinház egyik cikkjében, miszerint “Olyan katartikus hatással volt rám a felkészülés során a szöveg, hogy elhatároztam: felrúgom a tanmenetet, és hetekig csak a Tragédiával fogunk foglalkozni. Szerettem volna átélhetővé tenni számukra a műben rejtőző és az ő saját életükre vonatkoztatható igazságok szépségét.”

Molnár János, a Kőrösi Csoma Sándor diákszínjátszó csoport vezetője az elmúlt évben megrendezte az Ember Tragédiáját. Mivel diákokkal készült, és diákok nézték, így sokkal közelebb hozta a művet a fiatalokhoz, és emészthetővé tette. Ez mutatja, hogy mennyire kortalan ez a mű, és hogy mennyire sokat jelenthet egy mai középiskolásnak is. Szikora János rendező úr is egyetért, amikor azt mondja “A nagy kérdések vizsgálata pedig, ahogyan Madách is tette, mindig aktuális. Ezért játszható máig.”

Meginterjúvoltuk Szarvas József színművészt, aki Ádámot játszotta a Szikora János által rendezett Ember Tragédiájában. Mind egyetérthetünk abban, hogy “nagyon fontos kultúrtörténeti érték, iránytartó alkotás épp ezért minden generációnak, mint például a Himnuszt író Kölcseyvel is foglalkozni kell. Róluk lemondani kultúrális eladást jelentene. Mivel fontos kultúrális érték számunkra ezért fontos a mai gyerekek számára, hogy önazonosságuk fejlődhessen. Az hogy nyelvileg nehezebben felfogható, az nem jelenti azt, hogy kényelemből vagy lustaságból eredően ne tanítsák az iskolákban vagy játszák színpadon.”

Arany János aki az első olvasója volt a tragédiának, már a kezdetekben látta benne, a helyesírási hibák alatt a potenciát, és ˝kitűnő szerkesztménynek˝ nevezte. A mű bevezette az írót az irodalmi életbe, halálakor a Jókai Mór írt memoárt róla.

Egyaránt az idősebb, és fiatalabb korosztálynak is szól, de mi, középiskolásként Erdélyi János nézőpontját tartjuk érdekesnek “A tragédia sugallója voltaképen Lucifer, ő irányít mindent, ő állítja össze Ádám számára a világtörténelem ördögi részét.” A sok mesés történet után, amit mindennap olvashatunk, itt maga az ördög játszik főszerepet.

Talán a fiatalok számára a legfontosabb kérdés van e értelme ennek az életnek, amit élünk, és ha igen, mi az.

Amellett hogy kulturális kincs, az élet nagy kérdéseit is boncolgatja, és megkísérli megválaszolni azokat, bár sokszor már maga a kérdés is olyan értékes mint a válasz maga.

Az ember a Tragédiában olvashatja az ikonikus idézetet “Ember küzdj és bízva bízzál”.

Ezt az üzenetet szeretné Madách, a felvidéki kisfiú a szívetekre helyezni.